
HENRY P. JONES, Ty Uchaf, Ceunant, Llanrug, ei daid, a fu farw 
Mai 25th, 1927, yn 68 mlwydd oed :- 


Ar un noswaith tra yn cysgu 
Ar y gadair ger y tan, 

Mi freuddwydiais mod i'n clywed 
Llais fy nhaid yn canu can ; 

Pan ddeffroais i*o'm breuddwyd 
Mi a gofiais yn y fan 

Fod fy annwyl daid yn gorwedd 
Yn hen fynwent oer y Llan. 


Tristwch inni oedd ei golli, 
Wrth ei roddi yn y bedd, 

Ond mae rhywbeth i'n cysuro— 
Fod llawenydd yn y Nef ; 

O, mae hiraeth arnaf beunydd, 
Am gael gweld ei wyneb glan, 

Ac mae'r bwthyn yn amddifad, 
Heb ei felys swynol gan. 


Treuliai lawer noswaith ddifyr 
Gyda phlant y capel bach, 
Yn y cyfarfodydd canu'n 
Moli'r Iesu'n llon ac iach ; 
Tra ynghanol ei lawenydd 
Daeth rhyw angel ato ef, 
Ac fe'i cymerth yn ei freichiau 
I ganu anthem fawr y Nef. 


Wrth im ganu hyn o eiriau, 

Nid wy'n honni mod i'n fardd, 
Ond mae lle i berarogli 

Gan bob un o flodau'r ardd ; 
Pwy a wyr na chawn ryw ddiwrnod 

Gwrdd ar Saint tu diaw i'r llen, 
Lle cawn yno orfoleddu 

Iesu Grist am byth ? Amen. 





